Sogod, Habagatang Leyte

Ang Sogod usa ka ika-doha nga klase nga lungsod o munisipalidad sa lalawigan sa Habagatang Leyte sa Sidlakang Kabisay-ang rehiyon sa Kabisay-an sa Pilipinas. Sumala sa sensus sa tuig 2000, kini may populasyon nga 37,402 ka tawo sa 7,266 ka bubong.

Kaniadtong wala pa miabot ang mga Kastila sa Pilipinas, ang Sogod nailhan nga sentro sa patigayonan sa habagatang bahin sa isla sa Leyte. Mga katawhan sa Sugut nakakita ug saktong pinuy-anan daplin sa suba sa Subangdaku diha sa lugar nga nasayran nga gitukod ang balwarte sa mga Kastila para maprotektahan sa mga Moro. Kining lugara mao na ang Barangay Zone III, nga gitukoran na karon sa merkadong publiko ug bus terminal sa lungsod.

Miabot ang tuig 1543, sa panahon sa ekspedisyon ni Villalobos, mga lumulupyo sa Abuyog, Leyte gipahibaw-an ang mga manlalayag nga anaa'y lugar sa amihanang bahin sa isla nga gitawag ug Sugut, kay nailhan na kini nga progresibo ug asensado sa mga langyaw. Mga negosyanteng Intsik kanunay mobisita sa lugar kay magpatigayon ug mga alipin, bulawan ug porselana didto sa mga katawhang Sogodnon. Kining impormasyon namatud-an sa ekspedisyon ni Legazpi sa tuig 1565 sa kadtong miabot sila sa nasod. Gisaysay nga ang barangay sa Sogod daghan ug tawo ug malamboon nga naga-atubang sa isla sa Panaon. Dise-syete ka tuig nga milabay, ang kastilang si Loarca misaysay nga ang Sogod ang pinaka-unang barrio nga namugna sa Leyte, kauban sa baryo sa Cavalian, Ormog ug Tandaya. Niadtong 1571, ang Sogod gi-deklara nga parte na sa encomiendang kastila..  

Ang komunidad gitinguha nga pirming sulungon sa mga Moro, maon nang gitukod ang balwarte, nga hangtod sa karon anaa pa ang mga maong edipisyo ug guba-guba na ang istsura. Ang rason nga gitukod ang maong balwarte para mapasidad-an ang mga tawo. Sa maong krisis migula ang usa ka mahinungdanon nga lider ug tigpamuno sa barangay sa Sogod, mao siya si Datu Mangkaw. Ang tinuod niyang pangalan kay Bankaw, nga mao nga nangulo sa pag-alsa batok sa rehimeng Kastila dinhi sa Leyte sa panahong 1621 hangtod sa 1622 mahitungod sa pagkaylap sa Katolisismo, pero natanggong ra dayon. Gi-ila siya nga mananagat nga lihiro nga mogamit sa pukot nga gitawag sa lokal ug laya.

Mga barangay

Ang Sogod nabahin ngadto sa 45 ka barangay.

Mga sumpay sa gawas

Philippine Standard Geographic Code 
 2000 Philippines Census Information 

Mga lungsod ug dakbayan sa Habagatang Leyte